stanford-oval/wikipedia huggingface dataset:
Billy Knight

Billy Knight
William R. "Billy" Knight (s. 9. kesäkuuta 1952) on entinen yhdysvaltalainen koripalloilija. Hän pelasi yliopistotasolla Pittsburghissa. Vuosina 1974–1985 hänen ammattilaisseuroinaan olivat NBA:ssa ja ABA:ssa Indiana Pacers, Buffalo Braves, Boston Celtics, Kansas City Kings ja San Antonio Spurs. NBA-varauksen teki alun perin Los Angeles Lakers.
Pelaajana vetäydyttyään Knight on jatkanut työskentelyään koripallon parissa valmennus- ja johtotehtävissä.
Aiheesta muualla

Basketball-reference.com: Billy Knight Statistics (englanniksi)
Nba.com: Atlanta Hawks – Billy Knight Bio (englanniksi)
Benoît Paire

| Benoît Paire |
| --- | --- |

Henkilötiedot
Syntynyt: 8. toukokuuta 1989 (ikä 35)
Kansalaisuus:   Ranska
Tennispelaaja
Pituus:  196 cm
Paino:  80 kg
Kätisyys:  oikea
Ammattilaisena:  2007–
Palkintorahat:  10 443 305 USD
Kaksinpeli
Paras sijoitus:  18. (11.1.2016)
Turnausvoittoja:  1
Voitot/tappiot:  243–298
Grand Slam -turnauksissa
Australian avoimet:  3. kierros (2014, 2017)
Ranskan avoimet:  3. kierros (2013, 2015)
Wimbledon:  4. kierros (2017)
Yhdysvaltain avoimet:  4. kierros (2015)
Nelinpeli
Paras sijoitus:  84. (5.8.2013)
Turnausvoittoja:  1
Voitot/tappiot:  77–145
Aiheesta muualla
ITF
ATP
Benoît Paire (s. 8. toukokuuta 1989 Avignon) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 18 tammikuussa 2016. Hän on voittanut urallaan kolme ATP-turnausta kaksinpelissä ja yhden  nelinpelissä.
Tennisura

Vuonna 2012 Paire pääsi puolivälieriin Aucklandin ATP-turnauksessa. Australian avoimissa hän hävisi ensimmäisellä kierroksella Stanislas Wawrinkalle. Huhtikuussa hän selviytyi puolivälieriin Casablancassa. Ensimmäisen loppuottelupaikkansa hän saavutti huhti-toukokuun vaihteessa Belgradin turnauksessa, jossa hän hävisi loppuottelussa Andreas Seppille.
Vuonna 2015 Paire voitti Ruotsin Båstadissa Swedish Openin kaksinpelin loppuottelussa Espanjan Tommy Robredon luvuin 7–6(7), 6–3. Samana vuonna hänet äänestettiin “Parhaan paluun tehneeksi pelaajaksi”, koska hän onnistui nostamaan rankinginsa yhden vuoden aikana sijalta 118. sijalle 19.
Vuonna 2019 Paire voitti Casablancan ja Lyonin ATP-turnaukset. Winston Salemissa hän hävisi loppuottelussa.
Tennisura > Pelityyli

Pairen pelityyli on muihin tennisammattilaisiin verrattuna poikkeuksellinen. Hänen vahvuutensa on luotisuora rystylyönti, mutta epävarma yläkierteinen kämmenlyönti on ollut aina akilleen kantapää.  Ylivoimaisesti suurin ase Pairen pelissä on lyöntien vaihtelevuus ja samalla yllätyksellisyys. Sivukierteiset kämmenalakierteet kuuluvat jokapäiväiseen lyöntirepertuaariin.
Kämmenpuolelta lyöty pysäytyslyönti on Pairen tunnusmerkki.
Aiheesta muualla

Kuvia tai muita tiedostoja aiheesta Benoît Paire Wikimedia Commonsissa
Benoît Paire ATP:n sivuilla
Bahrainin pääministeri

Bahrainin kuningaskunnan pääministeri ( arab. رئيس مجلس الوزراء في مملكة البحرين‎) on maan hallituksen päämies, jonka nimittää kuningas suoraan. Perustuslaki ei edellytä pääministerin olevan edustajiston valittu jäsen.
Itsenäistymisensä jälkeen Bahrainilla on ollut vain kaksi pääministeriä: Khalifa bin Salman Al Khalifa, kuninkaan setä, ja Salman bin Hamad Al Khalifa, kruununprinssi. Khalifa bin Salman Al Khalifa kuoli 11. marraskuuta 2020.
Ennen pääministerin virkaa prinssi Salman bin Hamad bin Isa Al Khalifa toimi varakuninkaan, kruununprinssin ja perillisen tehtävissä.  Hän toimi ensimmäisenä varapääministerinä maaliskuusta 2013 marraskuuhun 2020.
Nykyinen varapääministeri on Seikki Khalid bin Abdullah Al Khalifa.
| Bahrainin pääministeri |
| --- | --- |
 رئيس وزراء البحرين    Raʼīs Wuzarāʼ al-Baḥrayn
 Bahrainin kuningaskunnan vaakuna
 Nykyinen pääministeri vuonna 2023
 Nykyinen Salman bin Hamad Al Khalifa 1971 lähtien
Virka-asunto:  Al-Qudaibiyan palatsi (Päätoimisto)
Nimittäjä:  Bahrainin kuningas
Perustettu:  19. tammikuuta 1970
Ensimmäinen:  Khalifa ibn Salman Al Khalifa
Palkka:  7,500 BD kuukaudessa
Luettelo viranhaltijoista (1970 - nykypäivään)

| No> .No. | Valokuva | Nimi  (Syntymä–Kuolema) | Kausi> Astui virkaan | Kausi> Luopui virasta | Kausi> Aika virassa |
| --- | --- | --- | --- | --- | --- |
| 1 |  | Seikki  Khalifa bin Salman Al Khalifa  خليفة بن سلمان آل خليفة  (1935–2020) | 10. tammikuuta 1970 | 11.marraskuuta 2020  (Kuoli virassa)  | 50 vuotta, 306 päivää |
| 2 |  | Prinssi  Salman bin Hamad Al Khalifa  سلمان بن حمد آل خليفة  (syntynyt 1969) | 11. marraskuuta 2020 | Nykyinen | 3 vuotta, 267 päivää |
Bahrainin 6 tunnin ajo 2014

|  Bahrainin 6 tunnin ajo 2014 |
| --- | --- |
 7 osakilpailu 8 osakilpailusta kaudella FIA World Endurance Championship -kausi 2014. 

Päivämäärä:  15. marraskuuta 2014
Sijainti:  Bahrain International Circuit
Kilpailun kesto:  6 tuntia
Bahrainin 6 tunnin ajo 2014 oli FIA World Endurance Championship -kauden 2014 seitsemäs osakilpailu, joka ajettiin 15. marraskuuta Bahrain International Circuitin radalla Bahrainissa.
Kilpailun voitti Toyotalla ajaneet Alexander Wurz, Stéphane Sarrazin ja Mike Conway.
Bertil Brunou

Berndt Bertil Anders Brunou (1. heinäkuuta 1880 Leppävirta – 21. heinäkuuta 1963 Helsinki) oli suomalainen juristi, asianajaja ja Viipurin kunnallispormestari.
Bertil Brunoun vanhemmat olivat kihlakunnantuomari, laamanni Mathias Berndt Gustaf Brunou (1817–1899) ja Adele Emilia Lovisa Kulvik. Hän pääsi ylioppilaaksi Mikkelin lyseosta 1899 ja valmistui Helsingin yliopistosta filosofian kandidaatiksi 1902 ja filosofian maisteriksi 1907. Brunou suoritti oikeustutkinnon 1906 ja hän sai varatuomarin arvon 1909.
Brunou toimi asianajajana Viipurissa ja Helsingissä. Hän perusti heti varatuomarin arvon saatuaan Viipuriin asianajotoimiston yhdessä lakitieteen kandidaatti A. Makkosen kanssa. Brunou oli Viipurin kunnallispormestarina 1934–1940.
Brunou toimi Karjala-lehteä painaneen Karjalan Kirjapaino Osakeyhtiön johtokunnan puheenjohtajana useita vuosia.
Bahrainin juutalaiset

Bahrainin juutalaiset ovat pieni juutalainen vähemmistö Bahrainissa Persianahden rannikolla.
Historia

Nimi Bahrain on aikanaan käsitetty nykyistä suuremmaksi alueeksi Irakissa sijaitsevasta Basran kaupungista etelään. Varhaisimpia mainintoja juutalaisista alueella ovat maininnat Talmudissa. Myöhemmissä arabilähteissä mainitaan juutalaisia myös itse Bahrainin saaren vanhassa pääkeskuksessa al-Hajarissa. Lähteissä mainitaan myös profeetta Muhammadin vuonna 630 määräämä sotaretki alueelle juutalaisia vastaan, kun he eivät olleet hyväksyneet uutta islamin uskoa. Benjamin Tudelalainen mainitsee myös lähialueen rannikon juutalaiset yhteisöt, joiden hän sanoo hallitsevan alueen kala- ja helmikauppaa.
Bahrainin nykyinen juutalaisyhteisö on kuitenkin peräisin pääsääntöisesti 1800-luvulta. Tuolloin paikalle asettui juutalaisia siirtolaisia Irakista, nykyisestä Iranista ja Intiasta. Juutalaiset siirtolaiset tuolloin olivat pääosin kauppiaita tai käsityöläisiä. Hieman ennen Israelin itsenäistymistä Bahrainin juutalaisia oli noin 600. Vuoden 1947 kiihtyvät levottomuudet Palestiinassa ja lopulta Israelin itsenäisyyssota vuonna 1948 johtivat kuitenkin levottomuuksiin myös Bahrainissa, mikä puolestaan johti juutalaisten muuttoon Israeliin. Bahrainissa poltettiin esimerkiksi paikallinen synagoga. Toisaalta monet bahrainilaiset perheet suojelivat juutalaisia mellakoitsijoilta.
Vuonna 2011  Bahrainissa oli arviolta vain 37 juutalaista. Heistä miltei kaikki asuvat maan pääkaupunki Manamassa. Yhteisön pienestä koosta huolimatta heitä on noussut myös merkittäviin asemiin maan hallinnossa. Ebrahim David Nonoo oli maan parlamentin jäsen ja Huda Ezra Ebrahim Bahrainin Yhdysvaltain suurlähettiläs. Bahrainissa on nykyisin yksi synagoga, joka noudattelee ortodoksista juutalaisuutta. Maassa ei ole omaa rabbiaan, joten uskonnolliset menot kuten häät toteutetaan usein ulkomailla.
Beratin piirikunta

| Beratin piirikunta Rrethi i Beratit |
| --- | --- |
 Sijainti
Valtio:  Albania
Lakkautettu:  2000
Hallinto:  
 – hallinnollinen keskus:  Berat
Pinta-ala:  915 km²
Väkiluku (2001):  128 410
 – väestötiheys:  140,3 as./km²
Beratin piirikunta (alb. Rrethi i Beratit) oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Beratin prefektuuriin, joka vastaa nykyistä Beratin maakuntaa. Piirikunnan pinta-ala oli 915 neliökilometriä ja vuoden 2001 väestönlaskennassa siellä oli 128 410 asukasta.
Piirikuntaan kuuluivat seuraavat kunnat: Berat, Cukalat, Kutalli, Lumas, Otllak, Poshnjë, Roshnik, Sinjë, Tërpan, Ura Vajgurore, Velabisht ja Vërtop. Pääkaupunkina toimi Berat.
BC Rakvere Tarvas

BC Rakvere Tarvas on virolainen pääsarjatason koripalloseura Rakveresta. Kaudella 2009–2010 seura pääsi ensimmäistä kertaa historiansa aikana SEB Korvpalli Meistriliigan pudotuspeleihin. Seuran tunnus on alkuhärkä, "tarvas".
Kokoonpano

#6 Karl Vimberg  (EST)
#7 Eric Lane (USA)
#9 Priit Lokutšievski (EST)
#11 Mattias Hunt (EST)
#12 Kaspar Põldmaa (EST)
#14 Raido Villers (EST)
#15 Silver Kallas (EST)
#21 Mooses Kaja (EST)
#22 Mihkel Mager (EST)
#23 Mario Luik (EST)
#24 Mart Suursu (EST)
Aiheesta muualla

Virallinen kotisivu (Arkistoitu – Internet Archive) (viroksi)
Bobby Brown (täsmennyssivu)

Bobby Brown -nimisiä henkilöitä ovat:
Bobby Brown (s. 1969), yhdysvaltalainen R&B-laulaja
Bobby Brown (baseballpelaaja) (1924–2021), yhdysvaltalainen baseballpelaaja
Bobby Brown (jalkapalloilija) (1923–2020), skotlantilainen jalkapallomaalivahti ja -valmentaja
Bobby Brown (freestylehiihtäjä) (s. 1991), yhdysvaltalainen freestylehiihtäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bobby Brown”, voi hakea sivunnimihaulla, laajalla sivunnimihaulla tai tekstihaulla.
Bobby Brown (baseballpelaaja)

Bobby Brown
Robert William ”Bobby” Brown (25. lokakuuta 1924 – 25. maaliskuuta 2021) oli yhdysvaltalainen baseballpelaaja (kolmas pesämies). Hän syntyi Seattlessa, Washingtonin osavaltiossa, ja valmistui lääkäriksi.
Brown pelasi ensimmäisen ammattilaistason baseballottelunsa 22. syyskuuta 1946 ja viimeisensä 30. kesäkuuta 1954. Hän tuli tunnetuksi New York Yankees -joukkueesta. Hänen uransa katkaisi tilapäisesti palvelu Korean sodassa.
Vaikka oli lopettanut peliuransa jo vuosikymmeniä sitten, Brown toimi vuosina 1984–1994 American Leaguen puheenjohtajana.
Bahrainin Grand Prix 2005

|  Bahrainin Grand Prix 2005  |
| --- | --- |
 3 osakilpailu 19 osakilpailusta kaudella 2005. 

Päivämäärä:  3. huhtikuuta 2005
Sijainti:  Bahrain International Circuit, Bahrain
Ratatyyppi:  Moottorirata
Radan pituus:  5,417 km
Kilpailun pituus:  57 kierrosta, 308,523 km
Sää:   Aurinkoinen
Paalupaikka
Kuljettaja:   Fernando Alonso   (Renault)
Paaluaika:  3.01,902
Palkintokoroke
Voittaja:   Fernando Alonso   (Renault)
Toinen:   Jarno Trulli   (Toyota)
Kolmas:   Kimi Räikkönen   (McLaren)
Nopein kierros
Kuljettaja:   Pedro de la Rosa   (McLaren)
Kierrosaika:  1.31,447 (kierroksella 43)
Bahrainin Grand Prix 2005 oli Formula 1 -kauden 3. osakilpailu, joka ajettiin 1.–3. huhtikuuta 2005 Bahrain International Circuitin radalla.
Renault'n Fernando Alonso voitti kilpailun ja kasvatti MM-pistejohtonsa toiseksi nousseeseen Toyotan Jarno Trulliin 10 pisteeseen. Kimi Räikkönen otti kauden ensimmäisen palkintosijan sijoittumalla kolmanneksi.
Tulokset

Lähde:
| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 5 |  Fernando Alonso | Renault | 57 | 1.29.18,531 | 1. | 10 |
| 2. | 16 |  Jarno Trulli | Toyota | 57 | + 13,409 | 3. | 8 |
| 3. | 9 |  Kimi Räikkönen | McLaren-Mercedes | 57 | + 32,063 | 9. | 6 |
| 4. | 17 |  Ralf Schumacher | Toyota | 57 | + 53,272 | 6. | 5 |
| 5. | 10 |  Pedro de la Rosa | McLaren-Mercedes | 57 | + 1.04,988 | 8. | 4 |
| 6. | 7 |  Mark Webber | Williams-BMW | 57 | + 1.14,701 | 5. | 3 |
| 7. | 12 |  Felipe Massa | Sauber-Petronas | 56 | +1 krs. | 12. | 2 |
| 8. | 14 |  David Coulthard | Red Bull-Cosworth | 56 | +1 krs. | 14. | 1 |
| 9. | 2 |  Rubens Barrichello | Ferrari | 56 | +1 krs. | 20. |   |
| 10. | 18 |  Tiago Monteiro | Jordan-Toyota | 55 | +2 krs. | 16 |   |
| 11. | 11 |  Jacques Villeneuve | Sauber-Petronas | 54 | Jousitus | 15 |   |
| 12. | 20 |  Patrick Friesacher | Minardi-Cosworth | 54 | +3 krs. | 19. |   |
| 13. | 21 |  Christijan Albers | Minardi-Cosworth | 53 | +4 krs. | 18. |   |
| Kesk. | 3 |  Jenson Button | BAR-Honda | 46 | Kytkin | 11. |   |
| Kesk. | 4 |  Takuma Satō | BAR-Honda | 27 | Jarrut | 13. |   |
| Kesk. | 8 |  Nick Heidfeld | Williams-BMW | 25 | Moottori | 4. |   |
| Kesk. | 1 |  Michael Schumacher | Ferrari | 12 | Hydrauliikka | 2. |   |
| Kesk. | 6 |  Giancarlo Fisichella | Renault | 4 | Moottori | 10. |   |
| Kesk. | 19 |  Narain Karthikeyan | Jordan-Toyota | 2 | Elektroniikka | 17. |   |
| Kesk. | 15 |  Christian Klien | Red Bull-Cosworth | 0 | Elektroniikka | 7. |   |
Muuta

Sauberin 200. kilpailu.
Pedro de la Rosan ensimmäinen kilpailu McLarenilla. Hän korvasi Juan Pablo Montoyan, joka sai hiusmurtuman tennistä pelatessaan.
Rubens Barrichellon,  Christijan Albersin ja Patrick Friesacherin sijoitusta pudotettiin kymmenellä moottorivaihdon takia.
Pedro de la Rosan uran ainoa kilpailun nopein kierros.
Renaultin 20. voitto.
Renault-moottorin 100. voitto.
Blasieholmstorg

Yksi Blasieholmstorgin neljästä pronssihevosesta.
Blasieholmstorg on aukio Ruotsin pääkaupungissa Tukholmassa. Se sijaitsee Norrmalmin kaupunginosassa, Stallgatanin ja Arsenalsgatanin välillä, Blasieholmenin niemen tuntumassa. Aukion koko on noin 80x20 metriä. Aukion jokaista sivua koristaa pronssinen hevospatsas, jotka ovat jäljennöksiä Venetsian Pyhän Markuksen torin veistoksista. Torin laidalla sijaitsee muun muassa Ruotsin kuninkaallinen musiikkiakatemia. Aukio sai nimensä 1800-luvun alussa.[lähde? ]
Benoît Sokal

| Benoît Sokal |
| --- | --- |

Henkilötiedot
Syntynyt: 28. kesäkuuta 1954 Bryssel, Belgia
Kuollut: 28. toukokuuta 2021 (66 vuotta)
Kansalaisuus:   Belgia
Ammatti:  sarjakuvapiirtäjä, videopelisuunnittelija
Muut tiedot
Merkittävät teokset: Tarkastaja Ankardo -sarja, Amerzone, Syberia
Benoît Sokal (28. kesäkuuta 1954 Bryssel – 28. toukokuuta 2021) oli belgialainen sarjakuvapiirtäjä ja videopelisuunnittelija. Hän teki Tarkastaja Ankardo -sarjaa lähes 40 vuoden ajan.
Sokal aloitti vuonna 1996 Microidsin julkaiseman Amerzonen parissa. Hänestä tuli tämän jälkeen Microidsin taiteellinen ohjaaja, ja hänen toinen videopelinsä oli vuonna 2002 julkaistu Syberia. Hänen pelejään ovat myös sen jatko-osat Syberia II, Syberia III ja Syberia: The World Before. Sokal sai palkintoja peleistä.
Tuotanto > Ankardo-albumit

Le chien debout – Koiran paluu (1980)
La marque de Raspoutine – Rasputinin merkki (1981)
La mort douce – Lempeä kuolema (1982)
Noces de brume – Usvahäät (1984)
L'Amerzone – Amerzonia (1985)
La cadillac blanche – Valkoinen Cadillac (1990)
L'ile noyee – Hukkunut saari (1991)
Le canal de l'angoisse – Kauhujen kanava (1993)
Le caniveau sans lune – Ei kuutamoa katuojaan (1995)
La fille qui revait d'horizon – Unelma horisontista (1999)
Un Miserable petit tas des secrets – Salaisuuksien tunkio (2001)
La nurse aux mains sanglantes – Hoitajan veriset kädet (2002)
Le buveur en col blanc – Valkokaulusjuomari (2003)
Marée noire – Musta meri (2004)
L'affaire belge – Ei ole julkaistu Suomessa (2005)
L'ombre de la bête – Pedon varjo (2006)
Une bourgeoise fatale – Porvarisnaisen hillitön charmi (2008)
Une fille sans visage – Nainen ilman kasvoja (2009)
Une bavure bien baveuse – Erään komisarion tarina (2012)
Piege de miel – Houkutuslintu (2012)
Le vieux canard et la mer – Ankkavanhus ja meri (2013)
Mort sur le lac – Kuolema järvellä (2015)
La mort aux yeux verts – Vihreäsilmäinen kuolema (2016)
Tuotanto > Muita

Sanguine (1988)
Silence, on tue! – Hiljaisuus, murha! (François Rivièren kanssa 1990)
Le vieil homme qui n'écrivait plus (1996)
Tuotanto > Videopelit

Amerzone (1999)
Syberia (2002)
Syberia II (2004)
Paradise (2006)
Sinking Island (2007)
Syberia III (2017)
Syberia: The World Before (2022)
Assaulting the Divine

| Assaulting the Divine Calvarium |
| --- | --- | --- |

EP-levyn tiedot
 Julkaistu: 29. marraskuuta 2004
 Tyylilaji: black metal
 Kesto: 19.29
 Levy-yhtiö: Dynamic Arts Records
Calvariumin muut julkaisut
| The Skull of Golgotha 2003 | Assaulting the Divine 2004 |   |
Assaulting the Divine on suomalaisen black metal -yhtyeen Calvariumin EP-levy. Se julkaistiin vuonna 2004 levymerkillä Dynamic Arts Records.
Albumin materiaali oli alun perin tarkoitus julkaista Calvariumin ja Behexenin peruuntuneella split-albumilla.
Kappaleet

Wrathpainted Hammer Upon Their Weakening – 3.56
Through the Scars of Selfmutilation – 4.02
Riistäen sielun ja hengen – 5.45
The Dark Blessed Elite – 5.46
Kokoonpano

Molestor Kadotus – laulu
Veilroth – kitara - bassokitara
Lord Sargofagian – rummut
Arvostelut

Imperiumi: 7½/10
Aiheesta muualla

Assaulting the Divine Discogsissa. (englanniksi)
Albumi Assaulting the Divine Encyclopaedia Metallum -sivustolla (englanniksi)
Björketorpin kivi

Björketorpin kivi on Ronnebyn kunnassa Ruotsin Blekingessä sijaitseva riimukivi. Kivi on yli neljä metriä korkea ja sen vieressä sijaitsee kolmion muodostaen kaksi muuta pystyyn nostettua kiveä, joissa ei kuitenkaan ole riimuja. Björketorpin kiven riimut on ajoitettu 600-luvun jälkipuoliskolle. Vanhin kirjallinen lähde kivistä on vuodelta 1493 Edestadin, Listerbyn ja Hjortsbergan pitäjien rajamerkkinä.
Riimut

Kivessä on riimuja kahdella sivulla. Etupuolella on pidempi teksti:
HaidR runo runu, falh'k hedra ginnarunaR. Argiu hermalausR, ...
weladauþe, saR þat brytR ('Minä kätkin tänne mahtavien ja voimakkaiden riimujen salaisuuden. Joka tämän muistomerkin särkee, häntä tulee aina kiduttamaan viha. Kavala kuolema on hänet kohtaava.')
Takapuolella on lyhyempi teksti:
Uþarba spa ('Ennustan perikatoa.')
Kiven etupuolella olevat riimut
Bobby Byrd

| Bobby Byrd> Henkilötiedot |
| --- | --- |
Syntynyt: 15. elokuuta 1934 Toccoa, Georgia, Yhdysvallat
Kuollut: 12. syyskuuta 2007 (73 vuotta) Loganville, Georgia, Yhdysvallat
Ammatti:  laulaja, lauluntekijä, musiikkituottaja
Muusikko
Laulukielet:  englanti
Tyylilajit:  rhythm and blues, soul, funk
Soittimet:  koskettimet, piano, urut
Yhtyeet:  The Famous Flames
Levy-yhtiöt:  Atlantic, King, Kwanza, People, Polydor
  [ Muokkaa Wikidatassa ] [ ohje ]  
Bobby Howard Byrd (15. elokuuta 1934 Toccoa, Georgia, Yhdysvallat – 12. syyskuuta 2007 Loganville, Georgia, Yhdysvallat) oli yhdysvaltalainen rhythm and bluesin ja soulin laulaja, lauluntekijä, musiikkituottaja sekä muusikko. Hän oli yhdessä James Brownin kanssa tärkeä soulin ja funkin kehittämisessä.
Byrd aloitti uransa vuonna 1952 gospelyhtyeessä Gospel Starlightersissa, joka muutti nimensä The Avonsiksi vuonna 1953, The Five Royalsiksi vuonna 1954, The Flamesiksi vuonna 1955 ja lopulta The Famous Flamesiksi. Byrd pääsi postuumisti Rock and Roll Hall of Fameen vuonna 2012.
Blashemia

| Blashemia> Tiedot |
| --- | --- |
Toiminnassa:  1989–1994
Tyylilaji:  melodic speed metal
Kotipaikka:  Tampere
Jäsenet:  Anssi Lehtonen, Janne Honkanen, Ari Oksanen, Jussi Halla-aho, Rosa Lehtonen
Infobox OKNimi-testi OK: 
Blashemia oli vuosina 1989–1994 toiminut tamperelainen indie-metalliyhtye.
Yhtyeen jäsenistä myöhemmällä iällä tunnetuksi tuli nykyinen eduskunnan puhemies Jussi Halla-aho.
Vaikka Blashemia on virallisesti hajonnut, Halla-aho julkaisi Blashemian nimissä musiikkivideon viimeksi vuonna 2022.
Björkhagenin metroasema

Björkhagenin metroasema on Tukholman metron asema, joka sijaitsee Björkhagenin kaupunginosassa. Asemalla sijaitsee Lenka Jonessonin taidetta. Vuonna 2013 asemaa käytti arkisin 6 800 matkustajaa päivässä. Asemalta on matkaa Slussenin metroasemalle 4,8 km.
Bahrainin kansainvälinen lentoasema

Bahrainin kansainvälinen lentoasema (arab. مطار البحرين الدولي) (IATA: BAH, ICAO: OBBI) on Al-Muharraqissa Bahrainissa sijaitseva lentoasema, jolla on käytössään kaksi kiitotietä. Lentoasemaa ylläpitää Bahrainin valtio. Asemataso on kaksi metriä meren pinnan yläpuolella. Lentoasema toimii Gulf Airin solmukohtana.
Matkustajamäärien kehitys

Lähde:
| Vuosi | Matkustajia | Vuosi | Matkustajia |
| --- | --- | --- | --- |
| 1998 | 3,434,812 | 2002 | 4,147,105 |
| 1999 | 3,950,000 | 2003 | 4,296,979 |
| 2000 | 3,975,000 | 2004 | 5,200,000 |
| 2001 | 3,991,623 | 2005 | 5,600,000 |
Aiheesta muualla

Kuvia tai muita tiedostoja aiheesta Bahrainin kansainvälinen lentoasema Wikimedia Commonsissa
Buffy, vampyyrintappaja (elokuva)

| Buffy, vampyyrintappaja> Buffy the Vampire Slayer |
| --- | --- |
 Elokuvan juliste
Ohjaaja:  Fran Rubel Kuzui
Käsikirjoittaja:  Joss Whedon
Tuottaja:  Kaz Kuzui Howard Rosenman
Säveltäjä:  Carter Burwell
Kuvaaja:  James Hayman
Leikkaaja:  Jill Savitt
Pääosat:  Kristy Swanson Donald Sutherland Luke Perry
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios
Ensi-ilta:  1992
Kesto:  86 min
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Buffy, vampyyrintappaja (engl. Buffy the Vampire Slayer) on vuonna 1992 valmistunut yhdysvaltalainen komediaelokuva, joka kertoo nimensä mukaisesti vampyyreja metsästävästä teinityttö Buffysta. Elokuva parodioi lukuisia kauhuelokuvia ja niiden kliseitä. Buffyn ohjasi Fran Rubel Kuzui, ja sen käsikirjoitti käsikirjoittaja-ohjaaja Joss Whedon. Elokuvan tuotti tuotantoyhtiö 20th Century Fox.
Elokuvan nimiroolia esittää Kristy Swanson, ja muissa rooleissa nähdään muun muassa Donald Sutherland ja Luke Perry. Lisäksi elokuvassa tekevät pienet sivuroolit esimerkiksi Ben Affleck ja myöhemmin Oscar-palkittu Hilary Swank.
Nykyään elokuva on jäänyt samannimisen tv-sarjan varjoon. Televisiosarjan Buffy, vampyyrintappajan loi elokuvaan tyytymätön Whedon noin neljä vuotta myöhemmin. Sarjaa esitettiin seitsemän tuotantokauden ajan vuosina 1997–2003, ja sen pääroolissa Buffy Summersina nähtiin Sarah Michelle Gellar.
Taustaa

Käsikirjoittaja Joss Whedon sai idean tulevaan elokuvaansa perinteisestä kauhuelokuvien asetelmasta, jossa pieni vaaleahiuksinen nuori tyttö joutuu hyökkäyksen kohteeksi pimeällä kujalla ja tulee tapetuksi. Hän halusi leikkiä tällä idealla ja kääntää tilanteen päinvastaiseksi. Whedonin mukaan olisi hauskaa luoda hahmo, joka pimeälle kujalle mennessään ei joudukaan tapetuksi, vaan sen sijaan voittaa hyökkääjän.
Ohjaaja Fran Rubel Kuzuilla oli eri näkemys kuin Whedonilla siitä millainen elokuvan tulisi olla. Kuzui näki teoksen komediana, joka kertoi ihmisten suhtautumisesta vampyyreihin, kun taas Whedon oli kirjoittanut omien sanojensa mukaan  "pelottavan elokuvan voimakkaasta naisesta" ja oli tyytymätön siihen, että hänen kauhuelokuvansa oli muutettu puhtaaksi komediaksi.
Buffy, vampyyrintappaja menestyi taloudellisesti kohtalaisesti ja tuotti kotimaassaan Yhdysvalloissa noin 16 miljoonaa dollaria . Elokuva ei ollut kuitenkaan Whedonin tai kriitikkojen mieleen.
Elokuva > Juoni

Buffy Summers (Kristy Swanson) on suosittu cheerleader, joka käy Hemeryn high schoolia kotonaan Los Angelesissa. Eräänä päivänä tuntematon mies (Donald Sutherland) ilmoittaa Buffylle tämän olevan vampyyrintappaja eli valittu, jolla on erikoisia voimia ja joka taistelee erilaisia pimeyden voimia kuten vampyyreita ja demoneita vastaan. Mies on nimeltään Merrick, ja hän on Buffyn valvoja eli vampyyrintappajan tarkkailija ja kouluttaja.
Lyhyen koulutuksensa jälkeen Buffy on valmis tappamaan vampyyreita. Epäonnekseen hän ajautuu heti yhteenottoon paikallisen vampyyrikuninkaan Lothosin (Rutger Hauer) kanssa. Lothos on vastuussa useiden vampyyrintappajien surmaamisesta, ja sen lisäksi hän murhaa Merrickin. Elokuvan lopuksi Buffy kohtaa Lothosin suuressa taistelussa koulunsa tanssiaisissa, missä tyttö tappaa vampyyrin ja tämän seuraajat.